
KLAIPĖDOS MIESTO SAVIVALDYBĖS 
ADMINISTRACIJOS DIREKTORIUS

ĮSAKYMAS
DĖL UGDYMO PROCESO KLAIPĖDOS VYDŪNO GIMNAZIJOS 1T KLASĖS MOKINIAMS ORGANIZAVIMO NUOTOLINIU BŪDU

Klaipėda


[bookmark: _Hlk54187834]Vadovaudamasis Lietuvos Respublikos vietos savivaldos įstatymo 29 straipsnio 8 dalies 2  punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 17 d. sprendimo Nr. V-1839 „Dėl pradinio ugdymo organizavimo būtinų sąlygų“ pakeitimo“ 3 punktu ir atsižvelgdamas į Klaipėdos Vydūno gimnazijos 2020 m. lapkričio 17 d. raštą Nr. SI-119 „Dėl klasės ir mokytojų izoliavimo“:
1. Nurodau Klaipėdos Vydūno gimnazijos 1T klasės mokiniams ugdymo procesą organizuoti nuotoliniu būdu nuo 2020 m. lapkričio 18 d. iki 2020 m. lapkričio 24 d. (imtinai) dėl to, kad mokiniai, turėję sąlytį su sergančiu COVID-19 asmeniu, privalo izoliuotis. Taip pat privalo izoliuotis 5 mokytojai (klasės mokytoja, teatro, šokio, muzikos ir dailės mokytojai), turėję kontaktą su mokiniu, kuriam nustatytas COVID-19.
2. Pavedu Arvydui Girdzijauskui, Klaipėdos Vydūno gimnazijos direktoriui, su šiuo įsakymu supažindinti gimnazijos darbuotojus, mokinių tėvus (globėjus, rūpintojus) ir atlikti kitus veiksmus Lietuvos Respublikos darbo kodekso ir kitų teisės aktų nustatyta tvarka.
3. Nustatau, kad šis įsakymas skelbiamas Teisės aktų registre.

